આમતો, ગીરજંગલ વનરાજોનું રહેઠાણ ગણાય છે જોકે, જૂનાગઢ સકકરબાગમાં ચાલતા બ્રિડીંગ પ્રોગ્રામને મળેલી સફળતાને પગલે ઝુ પણ જંગલના રાજાનું જન્મ સ્થળ બની રહયું છે. અંહી સાડાચાર વર્ષોમાં ૫૩ સિંહબાળના પારણા બંધાયા છે. આ અંગે ઝુ સુપ્રિટેન્ડેન્ટ વી.જે. રાણાએ જણાવ્યું હતું કે, વર્ષ ર૦૦૮માં અહી બ્રિડીંગ પ્રોગ્રામ શરૂ થયો ત્યારથી ચાલુ વર્ષના જુલાઇ માસ સુધીમાં પપ સાવજોનો જન્મ થયો છે. હાલ અહીં એક્સ સીટુ કન્ઝવેશન થઇ રહયું છે. કુદરતી વાતાવરણમાં પાંજરા બનાવવામાં આવ્યા છે. કૃત્રિમ ઉછેર, ખોરાક કેવી રીતે અને કેટલો આપવો તેના ચોકકસ ધોરણો નકકી કરેલા છે.